
	1.
	Noteikumu (grozījumu) projekts
 Grozījumi Ministru kabineta 2014. gada 19. augusta noteikumos Nr. 501 "Elektronisko sakaru inženierbūvju būvnoteikumi"
	Iebildums
Iebilstam Ministru kabineta 2014. gada 19. augusta noteikumu Nr. 501 “Elektronisko sakaru inženierbūvju būvnoteikumi”( turpmāk - MK noteikumi Nr.501) papildināšanu ar 2.8., 6.26. apakšpunktu, kā arī   noteikumu 6.4 punkta grozīšanu, jo spēkā esošais regulējums jau šobrīd pieļauj legāli izbūvētu gaisvadu līniju pārbūvi un apjoma palielināšanu vietās, kur to pieļauj regulējums. Veicot esošā kabeļa apjoma palielināšanu būvvaldei vai attiecīgajai kontrolējošai institūcijai ir jāpārbauda tā izbūves dokumentācija un legalitāte, attiecīgi nav pieļaujamas un nevar būt situācijas, kad tiek pārbūvēts kabelis, kas ir nelegāls un kabeļa apjoma palielināšana tiek izmantota  nelegālo vadu legalizācijai.  

Grozījumu projekta 2.7., 6.11., 6.13., 6.21., 6.3. punkti jau paredz noteikt vienkāršotu gaisvadu līniju demontāžas procesu, nosakot gadījumus, kad demontāžu var veikt bez  būvniecības ieceres dokumentācija izstrādes, gan gadījumus, kad jāaizpilda paziņojums par būvniecību.

Jaunais vienkāršotais gaisvada līniju demontāžas regulējums būtiski atvieglo elektronisko sakaru komersantiem sakārtot savas gaisvadu līnijas  demontējot neizmantotās un novecojušās līnijas, kas bojā pilsētvides estētiku un neatbilst mūsdienu prasībām.

Nepiekrītam, ka būtu nosakāmi jauna procedūra un termins - gaisvadu elektronisko sakaru tīkla līniju apvienošana, jo esošā legāla gaisvadu līnijas apjoma palielināšanai normatīvajā regulējumā  jau ir noteikta atsevišķa procedūra - elektronisko sakaru tīkla pārbūve.
Elektronisko sakaru likums:
1. pants. Likumā lietotie termini
(1) Likumā ir lietoti šādi termini:
19) elektronisko sakaru tīkla pārbūve — būvdarbi, kuru rezultātā ir mainīts elektronisko sakaru tīkla inženierbūves vai tās daļas apjoms vai pastiprināti nesošie elementi vai konstrukcijas, kā arī elektronisko sakaru tīkla daļas vai iekārtu nomaiņa vai citi saistītie darbi aizsargjoslā, vai elektronisko sakaru tīkla vai tā iekārtu daļas apjoma maiņa, saglabājot esošās funkcijas;
Būvniecības likums
9) būves pārbūve — būvdarbi, kuru rezultātā ir mainīts būves vai tās daļas apjoms vai pastiprināti nesošie elementi vai konstrukcijas, mainot vai nemainot lietošanas veidu;
MK noteikumi Nr.501:
6.6 Paskaidrojuma rakstu (1.1 pielikums) piemēro šādos gadījumos:
6.6 1. piekārto kabeļu līniju ierīkošanai;
6.6 4. elektronisko sakaru tīklu pārbūvei;
6.6 5. elektronisko sakaru tīklu ierīkošanai ēkas fasādē ielas pusē un publiskajā ārtelpā;
6.6 7. elektronisko sakaru ārējo inženiertīklu jaunai būvniecībai un pārbūvei, izņemot šo noteikumu 6.1 1. apakšpunktā noteiktos gadījumus;

Gaisvadu elektronisko sakaru tīkla līniju apvienošana nonāk pretrunā ar esošo regulējumu:
1.           Gaisvadu elektronisko sakaru tīkla līniju apvienošanai nav pieļaujams atvieglotāks regulējums kā vienkāršu piekārto kabeļu līniju ierīkošanai. Apvienotās gaisvadu elektronisko sakaru tīkla līnijas radīs daudz lielāku slodzi uz ēku konstrukcijām stiprinājuma vietās, nekā atsevišķs gaisvads, tāpēc gaisvadu elektronisko sakaru tīkla līniju apvienošanai arī jāpiemēro paskaidrojuma rakstu, tāpat kā vienkāršu piekārto kabeļu līniju ierīkošanai ( 6.6 1.punkts).
2.           Nav pieļaujams, ka elektronisko sakaru tīklu pārbūvei jāizstrādā paskaidrojuma raksts, savukārt Gaisvadu elektronisko sakaru tīkla līniju apvienošanai paziņojums par būvniecību, kaut gan abos gadījumos notiek esoša legāla kabeļa apjoma palielināšana.
3.           MK noteikumu Nr.501 6.6 5. punktā noteikts, ka gadījumos, kad elektronisko sakaru tīklu ierīkošana paredzēta  ēkas fasādē ielas pusē un publiskajā ārtelpā, ir jāizstrādā paskaidrojuma raksts.  Gaisvadu līnijas šķērso ielas un publisko ārtelpu, tāpat tiek stiprinātas pie ēkas fasādes ielas pusē – šādā gadījumā ir jāizstrādā paskaidrojuma raksts nevis paziņojums par būvniecību.

Līdz ar to nepiekrītam šādas jaunas procedūras “Gaisvadu elektronisko sakaru tīkla līniju apvienošana” ieviešanai, jo tā pārklājas ar esošo procedūru - elektronisko sakaru tīklu pārbūve, kam jau ir detalizēti noteikta procedūra un nevar būt situācija, ka pie vienādiem apstākļiem tiek piemērotas būtiski atšķirīgas būvniecības kārtības un dokumentācijas tīkla apjoma palielināšanai.

Šobrīd spēkā esošais regulējums atļauj veikt gaisvadu elektronisko sakaru tīkla līniju pārbūvi (apjoma palielināšanu) vietās, kur vietējo pašvaldību teritorijas izmantošanas un apbūves noteikumi atļauj jaunu gaisvadu būvniecību vai esošo gaisvadu pārbūvi. Gaisvadu elektronisko sakaru tīkla līniju apvienošanai paredzēta paskaidrojuma raksta piemērošana.

Veicot esošā kabeļa apjoma palielināšanu būvvaldei ir jāpārbauda tā legalitāte, attiecīgi nav pieļaujamas un nevar būt situācijas, kad tiek pārbūvēts kabelis, kas ir nelegāls un kabeļa apjoma palielināšana tiek izmantota  nelegālo vadu legalizācijai.  
 
Piedāvātā redakcija
Skat. iepriekšējo sadaļu.

	2.
	Anotācija (ex-ante)
1.2. Mērķis
	Iebildums
Vienlaikus, vēlamies norādīt, ka noteikumu projekta anotācijā ir minēts, kaEkonomikas ministrijas izsludināto Grozījumu Ministru kabineta 2014. gada 19. augusta noteikumos Nr. 501 “Elektronisko sakaru inženierbūvju būvnoteikumi (25-TA -983), mērķis ir noteikt vienkāršotu gaisvadu līniju demontāžas procesu, lai atvieglotu neaktīvu elektronisko sakaru gaisvadu līniju demontāžu. Arī Ministru kabineta apstiprinātajā “Ēnu ekonomikas apkarošanas plāns 2024.–2027. gadam” kā viens no veicamajiem pasākumiem tiek paredzēta  vienkāršota tiesiskā regulējuma noteikšana attiecībā uz nelegālo elektronisko sakaru gaisvadu līniju demontāžu.

Vēršam uzmanību, ka daudzas neaktīvās elektronisko sakaru gaisvadu līnijas ir pamestas, tām nav īpašnieka identifikācijas marķējuma, tās netiek uzturētas un rada apdraudējumu apkārtējiem. Nekustamo īpašumu īpašniekiem, virs kura nekustamā īpašuma ir ierīkotas šādas nemarķētas bezīpašnieka gaisvadu līnijas, arī jābūt iespējai sakārtot savu nekustamo īpašumu vienkāršotā kārtībā demontējot nemarķētās, pamestās gaisvadu līnijas.

Līdz ar to, lūdzam  grozījumu projektā un tā anotācijā noteikt un īpaši uzsvērt, ka arī nekustamo īpašumu īpašniekiem ir tiesības savā nekustamā īpašumā ierosināt un veikt pamesto, nemarķēto gaisvada līniju demontāžu vienkāršotā kārtībā atbilstoši  noteikumu 6.13., 6.21. apakšpunktam un  6.3 punktam. 

